Lideri politici de la Londra şi Belfast au oferit asigurări că pacea şi stabilitatea din Irlanda de Nord nu vor fi afectate de arestarea şi demisia bruscă a liderului Partidului Democrat Unionist (DUP), pro-britanic, relatează BBC citat de Rador Radio România.
Jeffrey Donaldson a anunţat că demisionează după ce a fost acuzat de delicte sexuale din trecut, inclusiv viol. În scrisoarea de demisie adresată conducerii DUP, Jeffrey Donaldson subliniază că va contesta ferm acuzaţiile formulate împotriva sa.